Diari Oficial de la Generalitat Valenciana


Sumari del DOGV 1917, del 03-12-1992 (1992/826556)

ORDRE de 16 de novembre de 19i92, de la Conselleria de Treball i Afers Socials, per la qual es regulen i ofereixen ajudes en matèria de serveis socials per a 1993.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/16/(2)/dof/vci/html**

### Dades del document

Número de DOGV
:   1917

Data del DOGV
:   03-12-1992

Secció del DOGV
:   DISPOSICIONS GENERALS

Número del document
:   1992/826556


Data del document
:   16-11-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 16 de novembre de 1992, de la Conselleria de Treball i Afers Socials, per la qual es regulen i ofereixen ajudes en matèria de serveis socials per a 1993.  
L?aprovació per les Corts Valencianes de la Llei 5/1989, de 6 de juliol, de Serveis Socials de la Generalitat Valenciana, i la de la seua normativa de desplegament, en especial el Decret 40/1990, de 26 de febrer, del Consell de la Generalitat Valenciana, sobre el registre, l'autorització i l'acreditació dels serveis socials de la Comunitat Valenciana ha suposat un progrés important per a la consolidació definitiva del sistema públic de serveis socials. Exigència que es deriva tant de les competències exclusives que assumeix la Generalitat Valenciana en virtut de l?Estatut d'Autonomia, com de la clara conscienciació dels distints agents socials.  
La Generalitat, a través de la Conselleria de Treball i Afers Socials i l?Institut Valencià de Serveis Socials està desplegant des de fa alguns anys un esforç considerable en la implantació i desenvolupament del sistema públic de Serveis Socials, que presta assistència tècnica i financera a les corporacions locals i institucionals sense finalitat de lucre i col·labora amb aquests, en aquelles actuacions destinades a la constitució del benestar social de sectors de la població amb greus mancances de dotacions socials, a fi de corregir els desequilibris en la distribució del recursos. L?instrument bàsic d'aquesta assistència financera el constitueix la convocatòria d'ajudes que anualment pretén avançar en la consideració i la qualificació d'aquests serveis.  
Aquesta convocatòria, lluny de considerar-la un instrument aïllat, s'ha d'entendre com un instrument més en el marc de l?ordenació i implantació dels recursos socials juntament amb l'esmentat Decret 40/1990 i el Decret 192/1990, de 23 de juliol, que estableix el Pla de Mesures d?Inserció Social de la Comunitat Valenciana. Els objectius específics d'aquesta són:  
progressar en el caràcter estable de les transferències econòmiques mitjançant la progressiva concertació del manteniment dels serveis; avançar els terminis dels processos administratius a fi d'augmentar l?eficàcia d'aquests; i, explicitar al màxim els criteris d'avaluació de les sol·licituds.  
Per acabar assenyalar que aquesta ordre s'ha dissenyat per aclarir i simplificar la utilització de normatives diverses. Per a la qual cosa, s'aglutinen tant els aspectes reglats en anteriors convocatòries com els específics de l?exercici convocat, i es deixen per a una posterior reglamentació els conceptes considerats com a transferències de capital.  
Tota aquesta ordenació té com a última finalitat articular les aspiracions socials amb les limitacions que amb vista al reconeixement d'obligacions, puga assumir la Generalitat, d'acord amb les directrius que fixen les corresponents lleis de pressupostos de la Generalitat Valenciana.  
En virtut d'això, i fent ús de les facultats que em confereixen l'art. 35.e de la Llei 5/1983, de 30 de desembre, de Govern Valencià, art. 7.4 del Decret 32886613 de 30 de setembre.  
ORDENE  
TITOL I   
Ajudes i subvencions  
Article primer  
Amb aquesta ordre s'ofereixen ajudes i subvencions per a:  
a) Serveis Socials generals.  
b) Serveis socials especialitzats.  
c) Prestacions econòmiques individualitzades, en les distintes modalitats que es regulen en el capítol III d'aquesta ordre.  
Després d'aprovats els pressupostos generals per a l'exercici 1993, l'òrgan competent de la Conselleria de Treball i Afers Socials farà públics els crèdits amb la indicació de la quantia màxima, l'aplicació pressupostària i les línies de subvenció.  
CAPITOL I   
Serveis socials generals  
Article segon  
Les ajudes per a serveis socials generals es podran destinar a les entitats locals titulars d'aquests, d'acord amb la regulació que s'estableix en la secció 1ª d'aquest capítol, o a entitats privades que despleguen programes de convivència, cooperació i intervenció social, regulades en la secció 2ª d'aquest.  
Secció 1ª   
Serveis socials generals d?entitats locals  
Article tercer Ambit  
S'ofereixen ajudes per a contribuir a la implantació i desenvolupament dels serveis socials generals de caràcter global i polivalent, que s'organitzen sota la responsabilitat pública i que tenen el compte la problemàtica social de qualsevol ciutadà, el desenvolupament comunitari i la qualitat de vida de la població i la prevenció primària de les situacions de segregació o marginació.  
Article quart. Objecte de l'ajuda  
Les ajudes que s'han destinat als serveis socials generals són de tres tipus:  
a) Ajudes per al pagament de salaris i Seguretat Social del professionals dels equips de base integrats per un o alguns dels professionals de l?acció social.  
b) Ajudes per al manteniment de centres socials com a recursos bàsics dels serveis socials generals.  
c) Ajudes per als programes de prestacions bàsiques, que s'han definit en els capítols I al V, del títol II, de l?Ordre de 9 d'abril de 1990, de la Conselleria de Treball i Seguretat Social:  
1. Programes d'informació, assessorament i orientació sobre els drets i recursos socials que hi ha, per a la resolució de les necessitats.  
2. Programes d?emergència social l?objecte dels quals és l'atenció de les necessitats bàsiques de les persones que no poden satisfer-les elles mateixes.  
3. Programes de convivència, l?objectiu dels quals és afavorir la integració comunitària.  
4. Programes de cooperació social, l?objectiu dels quals és que potencien la vida de la comunitat, propicien la participació en tasques comunes i fomenten la iniciativa social i la voluntarietat en les persones.  
5. Programes d'intervenció per a la prevenció i inserció al medi ambient.  
Article cinquè. Sol·licitants  
Podran sol·licitar les ajudes per a serveis socials generals les corporacions locals, les agrupacions d'ajuntaments i les mancomunitats.  
Article sisè. Obligacions dels beneficiaris  
- S'han de coordinar amb l?Institut Valencià de Serveis Socials en la planificació que aquest elabore, i també s'ha de presentar el programa i la justificació de l'ajuda que es concedesca.  
- S'ha de col·laborar en el seguiment i avaluació que es realitzarà a través de les comissions i instruments que s'establesquen en el conveni.  
- No s'ha de minorar ni anul·lar la consignació que inicialment s'haja previst en el pressupost per a aquesta finalitat.  
- S'ha de comunicar la percepció de qualsevol altre ingrés o ajuda de naturalesa idèntica o anàloga.  
Article setè. Exclusions  
La selecció de programes, que s'hagen de finançar correspondrà a les àrees territorials de serveis socials.  
Només es donaran subvencions als programes que pertanyen a l?àmbit dels serveis socials en els termes definits en el Pla d'Ordenació i en el Pla de Mesures d'Inserció Social.  
Article vuitè. Import  
L?aportació de les entitats que signen el conveni s'acollirà als termes expressats en el pla d?actuació amb les diputacions provincials, quan siga el cas, i en cas contrari a aquest conveni.  
El percentatge que s'assignarà a cadascun dels programes, tindrà en compte ets factors de caràcter general següents:  
a) El nivell d'execució i l'avaluació d'aquest programa en l?exercici de 1992.  
b) El pressupost que la corporació local dedica als serveis socials en relació amb el seu pressupost general  
c) Les necessitats objectives del municipi, que s'han originat per la seua problemàtica social.  
d) La demanda que hi ha al municipi que l?hagen formulat amb anterioritat i no l?hagen atesa per falta de pressupost.  
e) La dotació de recursos que hi ha al municipi en relació amb els indicadors que s'han establert en la zonificació.  
f) La col·laboració de l'ajuntament amb els centres de la Generalitat Valenciana, que gestiona l?Institut Valencià de Serveis Socials Especialitzats que ultrapassen l?àmbit municipal.  
g) La participació de les diputacions provincials en el manteniment i el finançament dels programes corresponents.  
h) Les competències i les responsabilitats en matèria de serveis socials dels municipis, d'acord amb les disposicions de la Llei 711985, de Bases de Règim local.  
Article novè. Documentació  
La documentació que hauran de presentar les corporacions locals per a l?establiment del conveni de serveis socials generals, serà la següent:  
a) Instància emplenada com cal, signada per l'alcalde- president de l'ajuntament o mancomunitat que sol·licite el conveni.  
b) Relació dels serveis socials que té l'ajuntament i els programes que hi pretenen desplegar, amb el desglossament de la consignació pressupostària per a cadascun d'ells.  
L?àrea territorial corresponent de l?Institut Valencià de Serveis Socials trametrà una proposta de conveni als sol·licitants que l?haurà d'aprovar l?òrgan competent. La certificació de l'acord es remetrà a l?àrea territorial de serveis socials.  
Article deu. Formalització  
L?ajuda s'articularà mitjançant convenis que podran ser bilaterals entre la Generalitat Valenciana i l?ajuntament o ajuntaments (mancomunitats o agrupacions) corresponents o comptar, si escau, amb la incorporació de la diputació provincial corresponent, afectada pel pla d'actuacions amb les diputacions provincials per tal de col·laborar en les tasques de coordinació i planificació que preveu la Generalitat Valenciana en matèria d?assistència social i determinades en aquest pla d?actuacions.  
Article onzè. Modificacions  
El Director de l?Institut Valencià de Serveis Socials podrà minorar l?import del conveni, amb l?informe previ de l?àrea territorial corresponent, motivat pel seguiment, d'aquest conveni i el grau d'execució dels programes. Per la signatura del conveni les entitats col·laboradores accepten les facultats del Director de l?institut Valencià de Serveis Socials per a modificar la quantia del conveni i interpretar-ne les clàusules.  
Secció 2ª   
Programes de serveis socials generals gestionats per entitats privades  
Article dotze. Ambit  
S'ofereixen ajudes, amb caràcter extraordinari, per al desenvolupament de programes de convivència, cooperació i intervenció social, que gestionen entitats amb personalitat jurídica sense ànim de lucre que col·laboren amb els serveis socials generals municipals.  
Aquestes ajudes s'ajustaran al que s'ha estipulat per als serveis socials especialitzats, capítol II d'aquest títol, en els aspectes no regulats en aquesta secció.  
Article tretze. Sol·licitants  
Les entitats amb personalitat jurídica sense finalitat de lucre podran sol·licitar subvencions o convenis per a 1993, sempre que reunesquen les condicions següents:  
a) Ha d'estar registrada en l'Institut Valencià de Serveis Socials.  
b) Ha de tenir com a funció principal l?atenció a aquells grups sòcio-assistencials que la Llei de Serveis Socials en l'article 4 considera àrees d?intervenció prioritària.  
c) Ha d'acordar amb els serveis socials generals del municipi i amb l?Institut Valencià de Serveis Socials, si el seu àmbit és supramunicipal, la coordinació dels seus programes i de les seues actuacions.  
Queden expressament excloses d'aquestes ajudes les entitats la funció principal de les quals siga objecte d'altres convocatòries.  
Article catorze. Prioritats  
Tindran prioritat aquells programes destinats a:  
- La convivència de la tercera edat.  
- La implantació de les mesures d'inserció que s'estableixen al pla d'integració.  
- La convivència i integració de les persones amb discapacitat.  
- La convivència i integració de les minories ètniques.  
Article quinze. Documentació  
Les entitats sol·licitants hauran d'aportar la documentació següent, i també qualsevol altra que segons el parer de l'àrea territorial de serveis socials es considere necessària:  
- Instància, segons model oficial, que la subscriurà qui posseeix la representació legal de l'entitat, desglossant el pressupost del programa que cal realitzar, per partides i amb la fonamentació corresponent.  
- Certificat de coordinació dels programes i actuacions de les entitats, amb els serveis socials generals de la corporació local, expedit per aquesta. Si l'àmbit d'actuació és supramunicipal, la certificació l'expedirà l'Institut Valencià de Serveis Socials.  
CAAPTOL II  
Article setze. Ambit  
S'oferiran ajudes per al manteniment de serveis socials especialitzats destinats a atendre necessitats socials específiques, en els sectors següents:  
1. Discapacitats.  
2. Tercera edat.  
3. Família, infància i joventut.  
4. Dones en situació de risc social.  
5. Minories ètniques.  
6. Altres grups marginats.  
No podran ser subvencionats aquells projectes que s'ajusten a programes propis d'altres organismes, sense perjudici de la col·laboració necessària per al cas de matèries que hi concorren.  
CAPITOL II   
Serveis socials especialitzats  
Article disset. Sol·licitants  
Podran sol·licitar aquestes ajudes els titulars o representants legals dels centres o serveis, sempre que aquests disposen de l'acreditació que regula el capítol I del títol III del Decret 40/1990, de 26 de febrer, del Consell de la Generalitat Valenciana.  
Article divuit. Prioritats  
S'estableixen les prioritats següents:  
- Els serveis que s'establesquen en la planificació general de serveis socials, tenint en compte criteris de territorialitat demogràfica, de depressió social i de dotació de recursos.  
- Els ens públics, entitats privades i les federacions en aquest ordre, quan hi haja publicitat entre dos o més sol·licitants i siguen equivalents els programes i la qualitat del servei.  
- Els programes globals de serveis socials que preveuen accions integrades d'atenció a diversos sectors dels que són objecte d'aquesta convocatòria.  
- Atendre en primer lloc necessitats dels centres què actualment estan en funcionament i en segon lloc els de nova creació i sempre que disposen de les autoritzacions corresponents.  
Article dinou. Obligacions dels beneficiaris  
Tots els sol·licitants d'ajudes per a serveis socials especialitzats adquireixen per la concessió d'aquestes, a més de les obligacions inherents a l?acreditació, les següents:  
1. S'ha d'atendre els requeriments de les àrees territorials de serveis socials per satisfer la demanda de serveis, però respectant sempre les característiques de l?entitat i l'adequada qualitat d'aquests.  
2. No s'ha de minorar, ni anul·lar la consignació que s'haja previst en el pressupost per a aquesta finalitat.  
3. S'ha de facilitar als òrgans competents de l?Institut Valencià de Serveis Socials, a requeriment d'aquests, tota la informació econòmica, fiscal, laboral, tècnica i de qualsevol altre tipus que els sol·licite.  
4. S'ha de notificar a l?òrgan competent en matèria de serveis socials, la sol·licitud i la concessió de tota ajuda per part d'altres organismes públics. En cas que aquestes ajudes siguen diferents de les previstes inicialment en la sol·licitud l?entitat que les sol·licita sotmetrà l?expedient perqué l?estudie l?òrgan competent, que podrà augmentar o minorar la quantitat concedida inicialment mitjançant l?oportuna resolució.  
Article vint. Exclusions i denegacions.  
Queden expressament exclosos d'aquestes ajudes els conceptes següents:  
Les quotes a associacions i federacions.  
Els serveis específicament acadèmics dels centres o de característiques anàlogues de competència directa d'altres departaments.  
- En general, tots aquells conceptes que per la seua naturalesa podran ser objecte d'atenció d'altres organismes públics, o que es deriven d'altres exercicis econòmics.  
- En els centres i serveis subvencionats al 100%, qualsevol ingrés addicional suposarà una disminució de la subvenció, que es durà a terme mitjançant l?oportuna resolució.  
- Podrà ser motiu de denegació de noves ajudes la justificació incorrecta d'ajudes en exercicis anteriors.  
Article vint-i-un. Documentació  
En relació amb la documentació es tindrà en compte el següent:  
- Cada entitat podrà sol·licitar, en única instància, les subvencions per als serveis i programes de la seua titularitat, a partir d'aquestes es formularà un expedient bàsic del qual es derivaran peces separades, que es podran resoldre independentment.  
- La instància, segons model oficial, es retirarà de les àrees territorials de serveis socials, i la subscriurà qui posseeix la representació legal de l?entitat. S'emplenaran adequadament els apartats següents:  
- Pressupostos d'ingressos i les despeses de la gestió ordenada de l?exercici per al qual se sol·licita la subvenció.  
- Relació de la plantilla de personal del centre.  
- Programa d'actuació del centre per a l?exercici que se sol·licite i la memòria de l?exercici anterior.  
- Relació nominal de beneficiaris, indicant les pensions, ajudes i aportacions d'aquests.  
No obstant això, les entitats sol·licitants hauran d'aportar qualsevol altra documentació que es considere necessària segons el parer de l?àrea territorial de serveis socials.  
CAPITOL III   
Prestacions econòmiques individualitzades  
Article vint-i-dos. Ambit  
S'ofereixen ajudes destinades a persones individuals o nuclis familiars amb la finalitat de remeiar una situació deteriorada greument, d'urgent necessitat o amb greus problemes específics que afecten la seua autonomia personal, social i econòmica, i que no puguen resoldre amb els seus mitjans econòmics, per tal d'aconseguir el seu desenvolupament humà i social.  
Correspondrà a les corporacions, locals la gestió d'aquestes ajudes mitjançant el conveni de serveis socials generals i en els termes regulats per aquesta convocatòria i per la posterior normativa que s'hi preveja. Les àrees territorials de serveis socials només trametran les sol·licituds quan es produesca una situació excepcional i/o calga un informe tècnic especialitzat, amb la justificació prèvia d'aquesta.  
Article vint-i-tres. Objecte  
Tindran la consideració de prestacions econòmiques individualitzades les modalitats següents:  
1. Prestacions econòmiques reglades.  
2. Ajudes d'emergència.  
3. Ajudes per al desenvolupament personal.  
4. Ajudes d'atenció institucionalitzada.  
Les ajudes podran atorgar-se, a subjectes concrets, amb caràcter periòdic o en una sola vegada durant l'exercici econòmic, per a serveis esporàdics i adquisicions puntuals.  
Article vint-i-quatre. Sol·licitants  
Podran sol·licitar les ajudes les persones que es troben en situació de necessitat urgent i que reunesquen els requisits següents:  
- Que la renda per capita de la unitat familiar a la qual pertany el sol·licitant, no supere la quantia anual de 320.000 PTA, per a les ajudes d?emergència.  
- Que dispose de la prescripció tècnica en que es determine la necessitat de l'acció objecte de l'ajuda, pels serveis tècnics municipals o per les àrees territorials de serveis socials.  
Article vint-i-cinc. Exclusions i incompatibilitats  
Queden explícitament exclosos d'aquestes ajudes:  
- Les que siguen competència institucional d'altres organismes públics.  
- Les que les hagen subvencionades, sota el mateix concepte, per altres organismes.  
- Les actuacions executades amb anterioritat a l'exercici que s'hi sol·licita. No obstant això, es podran preveure situacions excepcionals, justificades com cal.  
- Serà incompatible la concessió de l'ajuda sol·licitada amb l?atenció gratuïta i simultània de serveis que cobresquen aquests supòsits i necessitats, a través d'institucions públiques o privades, subvencionades o en règim de concert. S'establirà el principi general d'incompatibilitat de les ajudes individuals i institucionals que resultaran compatibles únicament quan presenten naturalesa diferent i tinguen en compte distinta finalitat.  
Article vint-i-sis. Determinació del límit d'ingressos  
Es consideraran ingressos familiars la totalitat dels ingressos que provenen de tots i cadascun dels membres de la unitat familiar.  
Es comptabilitzaran tots els ingressos que provenen de sous, vendes, propietats, interessos bancaris.... i s'hi inclouran les pensions o ajudes de qualsevol dels seus membres, que corresponen a institucions públiques.  
Es consideren membres computables els qui conviuen al domicili familiar i, en el cas d'ajudes d'atenció institucionalitzada, a més, els obligats a «prestació d'aliments».  
Els ingressos es refereixen a imports bruts.  
S'haurà de justificar documentalment els ingressos o la mancança d'aquests. Així mateix s'haurà d'acreditar el nombre de membres que componen la família.  
La renda per capita s'obtindrà en dividir els ingressos entre el nombre de membres.  
Article vint-i-set. Determinació de la concessió  
La quantia de la concessió estarà d'acord amb els ingressos globals familiars i s'aplicaran els percentatges corresponents d'acord amb la despesa que cal realitzar.  
La quantia màxima s'ajustarà als mòduls que s'establesquen per als distints tipus d'ajudes, que mai no podran sobrepassar. Així mateix no podrà excedir en cap cas, el cost de la necessitat que es tracta de cobrir.  
Article vint-i-vuit. Tipus i característiques de les prestacions  
S'estableixen els tipus següents de prestacions d'acord amb les característiques de la necessitat que l'individu presente i de la incidència que pot tenir en el seu procés personal.  
1. Prestacions econòmiques reglades.  
1.1. Estan destinades a persones físiques o unitats de convivència que no tinguen mitjans de subsistència, amb la finalitat de donar suport a la seua integració social.  
1.2. Les condicions, requisits i procediments administratius s'estableixen en el Decret 132/1990, de 23 de juliol, del Consell de la Generalitat Valenciana pel qual s'aproven el Pla de Mesures d'Inserció Social a la Comunitat Valenciana, per l?Ordre d?11 de setembre de 1990, de la Conselleria de Treball i Seguretat Social, i les successives ordres de posterior publicació que es despleguen.  
1.3. Per a la concessió de les Prestacions Econòmiques Reglades (PER) serà condició necessària la normalització prèvia del conveni entre l'ajuntament del sol·licitant i la Conselleria de Treball i Afers Socials, llevat de l?excepció que preveu l'article 8 de l?Ordre d'11 de setembre.  
2. Ajudes d?emergència.  
2.1. Són ajudes econòmiques de caràcter extraordinari que es destinen a pal·liar situacions d?emergència de persones amb llars independents afectades per un estat de necessitat. Van destinades a la unitat de convivència.  
2.2. Tenen caràcter de finalitat i serà incompatibles amb qualsevol altra prestació pública, dret i percepció econòmica o ingrés privat que li pogués correspondre al beneficiari o a altre membre de la llar, per a aquesta finalitat.  
2.3. En casos excepcionals i per raó de la gravetat de la situació sòcio- econòmica justificada en els informes escaients podran ser complementàries.  
2.4. Serà requisit d'aquesta ajuda no disposar d'ingressos suficients a fi d'aportar les despeses derivades de la situació d?emergència.  
2.5. Es consideraran situacions d?emergència les que originen despeses extraordinàries per a cobrir necessitats específiques de caràcter bàsic i urgent, tals com:  
a) Despeses imprescindibles per a la utilització de l?habitatge habitual.  
b) Despeses excepcionals en què concorren circumstàncies de greu o urgent necessitat social i es consideren d?interès per a l'atenció de les persones amb important problemàtica.  
c) Despeses destinades a cobrir necessitats bàsiques familiars.  
3. Desenvolupament personal. Comprèn totes aquelles mesures que actuen directament sobre el subjecte i/o la seua família i que col·laboren al manteniment en el seu entorn social, i incrementen la seua autonomia, potencien les seues possibilitats i afavoreixen les relacions i la integració en la societat. S'articulen a través de les possibilitats següents:  
3. 1. Capacitat de desplaçament. Mesures destinades a facilitar aquests per mitjans propis i autònomes d'aquelles persones que pels seus greus problemes motors tenen dificultats per a la utilització dels mitjans de transport públic.  
A aquest efecte es consideren:  
- Obtenció del permís de conduir.  
- Adaptació d'un vehicle de motor.  
3.2. Potenciació de relacions amb l?entorn. Les mesures que es preveuen en aquest apartat es destinen a facilitar el desenvolupament de l?individu al seu entorn, en tots aquells casos en els quals el subjecte presenta problemes motors o sensorials greus, a través de:  
a) La utilització d'ajudes tècniques: adaptació funcional de la llar; adquisició d'útils necessaris per al desenvolupament en la vida ordinària. Pròtesis i òrtesis auditives, subsidiàriament.  
b) 0 bé mitjançant l?eliminació de barreres arquitectòniques que es troben a l?habitatge del minusvàlid o ancià i que entrebanquen la seua mobilitat de manera que s'incloguen transformacions o reformes que constribuesquen a evitar els obstacles i facilitar la mobilitat.  
3.3. Acolliment familiar: famílies educadores. Figura jurídica de caràcter administratiu o judicial que atorga la guarda o assistència del beneficiari a una persona o nucli familiar que substituesca o complemente temporalment la seua.  
3.4. Rehabilitació. Només es concediran ajudes per a tractaments subvencionats en l?'exercici anterior i que per no haver finalitzat el procés de recuperació en requeresquen la continuació en l'actual exercici.  
Es consideren tractaments rehabilitadors els processos destinats a:  
- Prevenir possibles processos degeneratius i potenciar el desenvolupament de les capacitats.  
- Aconseguir la rehabilitació dels aspectes deteriorats potenciant al màxim les capacitats residuals.  
- Superar els desbarataments psíquics o trastorns psicopatològics reforçant la personalitat i recuperant al màxim- les capacitats.  
Aquests tractaments han d'estar encaminats a aconseguir la major autonomia personal i social de l?individu, subjecte a aquests i facilitar la seua integració social.  
Es considera en aquest apartat:  
- Estimulació precoç, fins als 5 anys complerts.  
- Logopèdia.  
- Psicoteràpia.  
Amb l?objecte de possibilitar la percepció d'aquests serveis podrà concedir-se ajuda per al transport que possibilite l'accés a aquests. En aquest cas regeix la limitació de la renda per càpita.  
4. Atenció institucionalitzada. Comprèn les mesures d'aplicació necessària quan s'hagen esgotat els processos establerts en els apartats anteriors o aquests resulten insuficients per tal d'atendre les necessitats de l?individu que requereix l'atenció especialitzada en un centre residencial.  
Aquest centre haurà d'estar autoritzat com cal per l?Institut Valencià de Serveis Socials o organisme competent quan el centre siga a l?àmbit de la Comunitat Valenciana.  
Article vint-i-nou. Documentació  
Instància segons model oficial, que subscriu el beneficiari o el seu representant legal, emplenada com cal.  
Als barris d?acció preferent, es podran acumular algunes sol·licituds quan es tracten de situacions semblants, i només caldrà un informe social globalitzat per a tots.  
En ambdós supòsits el cap del servei territorial de serveis socials o l'alcalde, en cas de concert, podrà requerir la documentació que justifique les dades que s'han exposat en la instància.  
TITOL II   
Procediment  
CAPITOL I   
Lloc i termini de presentació  
Article trenta. Lloc de presentació  
1. Les sol·licituds d'ajuda per a serveis socials generals i especialitzats es presentaran, juntament amb la documentació que es requereix, a l'àrea territorial de serveis socials de la província on es trobe el centre o servei per al qual es sol·licita la subvenció, sense perjudici del que disposa l'article 66 de la Llei de Procediment Administratiu.  
2. Les sol·licituds de les ajudes individualitzades es presentaran, juntament amb la documentació que es requereix, en l'ajuntament del municipi on residesquen els sol·licitants.  
Article trenta-un- Terminis de presentació  
El termini de presentació de les sol·licituds serà el següent:  
1. Per a serveis socials generals i especialitzats, el terminin serà de 30 dies hàbils comptadors a partir de l?endemà de la seua publicació al DOGV.  
2. Per a Prestacions Econòmiques Individualitzades, des de l'1 de gener fins al 31 d'octubre de 1992. No obstant això, es podrà admetre i trametre fora del termini establert, les sol·licituds d'ajudes que no admeten demores, sempre que s'acredite documentalment l'aparició de la necessitat fora del termini normal de presentació de sol·licituds.  
En les ajudes individualitzades de caràcter periòdic la sol·licitud de pròrroga, per a l'exercici següent, es podrà anticipar si es presenta dins dels últims mesos anteriors a l'acabament de l?exercici corresponent. No obstant això la seua regulació i resolució es sotmetrà a les prescripcions que es regulen per a l?exercici en el qual s'havia sol·licitat.  
CAPITOL III   
Tramitació, resolució i recursos  
Article trenta-dos. Valoració  
L?òrgan competent en matèria de serveis socials, fixarà els límits màxims d'acord amb les disponibilitats pressupostàries, per a la valoració i concessió de les subvencions tenint en compte la planificació la racionalització dels serveis i les limitacions pressupostàries.  
Article trenta-tres. Instrucció  
L?àrea territorial elevarà l?expedient juntament amb un informe sobre si es escaient concedir, reduir o denegar l'ajuda sol·licitada.  
Per a l?elaboració de la proposta prèvia de resolució, es crearan comissions de valoració que seran reglamentades oportunament.  
En qualsevol fase de la tramitació de l?expedient, a la vista de la documentació que hi ha en cadascun d'aquests i de les obligacions que s'adquireixen per la concessió de l'ajuda, podrà demanar els informes d'organismes i entitats que considere convenient i efectuar les comprovacions que considere sobre l?exactitud de tot això.  
Article trenta-quatre. Resolució  
Serà competència del Director de l?Institut Valencià de Serveis Socials la resolució de les peticions que es formulen per a serveis socials especialitzats i programes de serveis socials generals, sense perjudici que aquesta es puga delegar en el Director de l?Institut Valencià de Serveis Socials.  
Per a la redacció dels convenis de serveis socials generals i si escau dels especialitzats, s'ajustarà al que disposa l'article 21.d en relació amb l'article 35 de la Llei 511983, de 30 de desembre.  
Serà competència de l?àrea territorial de serveis socials, la resolució de les sol·licituds que es presenten per a ajudes individuals sense perjudici que aquesta es puga delegar en les àrees territorials. En els casos en què aquestes ajudes estiguen convingudes amb la corporació local, serà competència d'aquesta darrera.  
Excepcionalment, es podran incoar d'ofici els expedients, la finalitat dels quals siga subvencionar les despeses ocasionades per internaments o assistència en institucions.  
Article trenta-cinc. Recursos  
Us resolucions que dicten el Director de l?Institut Valencià de Serveis Socials i el Conseller de Treball i Afers Socials, fent ús de les atribucions que els confereix l'article anterior, esgoten la via administrativa, i contra aquestes només es podrà interposar recurs de reposició en el termini d'un mes comptador des de la seua notificació.  
TITOL III   
Del pagament i justificació de les subvencions  
Article trenta-sis. Ajudes per a manteniment i programes  
El pagament de la subvenció s'efectuarà ajustant-se als terminis i percentatges que es fixen en la Llei de Pressupostos de la Generalitat Valenciana.  
L?àrea territorial de serveis socials, podrà exigir tots els documents comptables, manaments de pagament, balanços, etc., que considere adients a fi de justificar la quantia de la despesa efectuada en la prestació dels serveis subvencionats. A aquest efecte, s'estableix com a termini màxim de justificació de les ajudes el 28 de febrer de l?exercici següent al de la subvenció.  
Els concerts establerts en base a preu/plaça es podran justificar mitjançant la corresponent nòmina d'atesos i l?informe de l?àrea territorial de serveis socials sobre el compliment de les obligacions contretes. Sense perjudici del que estableix el paràgraf anterior.  
Igualment podrà proposar a la Direcció de l?Institut Valencià de Serveis Socials, en vista a la documentació demanada, la suspensió, minoració o devolució, si escau, de la subvenció concedida i dictar l?òrgan competent la resolució que escaiga.  
Article trenta-set. Pagament d'ajudes individuals  
El lliurament d'aquestes ajudes s'ajustarà als terminis i percentatges que es fixen en la Llei de Pressupostos de la Generalitat Valenciana.  
Pel que fa a la justificació de la despesa pels beneficiaris, l?àrea territorial de serveis socials establirà el seguiment' adequat i aquells es veuran obligats a lliurar, a requeriment d'aquests, els rebuts o factures que acrediten la recepció del servei en els termes que l'ajuda es va aprovar. Quan la documentació que es demane no la lliuren els beneficiaris o bé siga incompleta o inadequada, l?àrea territorial de serveis socials haurà de procedir a la suspensió o minoració de la subvenció que s'ha concedit, i exigirà, si escau, la devolució. L?àrea territorial de serveis socials, d'acord amb la necessitat, podrà obviar la justificació mitjançant l?informe que explique els motius del tècnic competent.  
S'hi podrà acordar, en determinats casos, que el pagament d'ajudes per deutes motivades per la necessitat que se subvenciona, es realitze directament a les persones creditores, i es remetrà en aquest cas el justificant de pagament al deutor i es deixarà còpia compulsada en l?expedient.  
També excepcionalment i a criteri del cap de l?àrea territorial de serveis socials, podrà realitzar el pagament al professional de serveis socials que presente el cas, i ho ha de fer constar en l?expedient.  
Article trenta-vuit. Comunicació del cobrament de la subvenció en ajudes per a serveis socials generals i especialitzats  
Amb posterioritat al cobrament de cada termini de la subvenció, les entitats hauran de trametre la comunicació escrita, si l?han rebuda, a l?òrgan competent en serveis socials en el termini d'un mes des d'aquesta percepció, segons les normes següents:  
- En el cas de les corporacions locals, carta de pagament que expresse la data, quantia i concepte, expedida pel dipositari i inspeccionada per l?interventor de fons, que acredite l?ingrés de la subvenció en les arques de la corporació.  
- En el cas d'entitats sense finalitat de lucre, es demanarà la notificació del director del centre o servei, que comunicarà la percepció de la subvenció, i s'hi indicarà la data, quantia i concepte.  
Article trenta-nou. Revisió  
L?incompliment total o parcial de qualsevol de les obligacions que condicionaren la concessió de la subvenció, o la manca total o parcial de la justificació de les quantitats que s'hi han concedit, seran causes determinants de la revocació de l'ajuda o de la seua reducció, i en tot cas, del reintegrament del seu import, amb el requeriment previ de la Direcció de l?Institut Valencià de Serveis Socials.  
En cas de no ser atès, tindrà lloc la iniciació de l?expedient administratiu, amb la resolució motivada de l?òrgan que va concedir la subvenció i va acordar la revocació d'aquesta, resolució que una vegada siga definitiva en la via administrativa, serà executiva a través de la via administrativa corresponent.  
Les quantitats que cal reintegrar es consideraran d'ingrés de dret públic, a l?efecte del procediment que es pot aplicar per al seu cobrament.  
Article quaranta  
Les normes contingudes en aquest títol s'aplicaran sempre que les corresponents lleis de pressupostos o les seues normes de desplegament no hi establesquen condicions distintes, especialment pel que fa al pagament de transferències a favor de les corporacions locals.  
DISPOSICIONS TRANSITORIES  
Primera  
Les sol·licituds presentades que corresponen a l?exercici anterior que no s'hagen resolt, no caldrà que aporten els documents de nou, si no han canviat les circumstàncies que motivaren la primera petició.  
Segona  
La Conselleria de Treball i Afers Socials, publicarà, mitjançant resolució, les dotacions pressupostàries màximes per a les ajudes que s'hi han ofert, després d'haver aprovat la Llei de Pressupostos de la Generalitat per a 1993.  
Tercera  
Les prestacions econòmiques individualitzades, en la seua modalitat de prestacions econòmiques reglades, es regiran per Decret 132/1990 de 23 de juliol, del Consell de la Generalitat Valenciana, que es desplega per l'Ordre d'11 de setembre de 1990, de la Conselleria de Treball i Afers Socials.  
Aquesta ordre es manté vigent llevat de la clàusula vuitena del conveni, Annex I, que tindrà en compte el que s'estipula per al seguiment del conveni de serveis socials generals; i la fitxa de seguiment, annex III, que s'ha suprimit en l'actual redacció.  
Els convenis subscrits a l'empara de l'esmentada ordre per a l'exercici 1992, entre la Generalitat Valenciana i les corporacions locals, s'han prorrogat, en els mateixos termes, per a l'exercici 1993.  
DISPOSICIONS ADDICIONALS  
Primera  
Els aspectes que regula aquesta ordre s'aplicaran sense perjudici d'aquelles normes que regeixen el règim jurídic de l?administració de la Generalitat i les entitats autònomes, especialment en matèria pressupostària.  
Segona  
Les entitats públiques i privades podran sol·licitar la formalització d'un conveni a fi d'obtenir les ajudes, que en matèria de serveis socials especialitzats i programes serveis Generals, preveu aquesta ordre, en la forma i condicions que determine la Conselleria de Treball i Afers Socials. En aquest cas, s'haurà de sotmetre als termes específics d'aquest.  
Tercera  
Les ajudes a les corporacions locals de més de 20.000 habitants, tenen caràcter subsidiari ateses les competències que la Llei de Règim Local els atribueix en matèria de serveis socials. En la resta, es tindrà en compte la col·laboració que ofereixen les diputacions provincials respectives d'acord amb el que estableix l'article 13 de la Llei de la Generalitat Valenciana 5/1989, de 6 de juliol, i l'article 36 de la Llei 7/1985, de 2 d'abril.  
Quarta  
L?acreditació podrà resoldre's en l'acte de la finalització del conveni o resolució de l'ajuda, quan es tracte de serveis de prestacions bàsiques.  
Cinquena  
En els annexos d'aquesta ordre es publiquen els mòduls econòmics màxims per a serveis socials especialitzats i Prestacions Econòmiques Individualitzades, que regiran per a l?exercici 1993.  
DISPOSICIO DEROGATORIA  
Queden derogades les disposicions d'inferior o igual rang que s'oposen a aquesta ordre.  
Primera  
DISPOSICIONS FINALS  
En els impresos del centre i sempre que es faça publicitat, a través de qualsevol mitjà de comunicació dels centres i serveis, activitats i programes subvencionats totalment o parcialment per les ajudes a què es refereix aquesta ordre, serà obligatori fer constar explícitament que es tracta d'un centre, servei, activitat o programa «que subvenciona la Generalitat Valenciana».  
Als locals dels centres o serveis subvencionats s'haurà d'exposar en lloc visible, la placa identificativa i homologada, en què s'indique la seua condició d'entitat objecte de subvenció per la Generalitat Valenciana quan l'ajuda siga superior al 50% del cost del servei.  
Segona Aquesta ordre vigirà l'endemà a la publicació al Diari Oficial de la Generalitat Valenciana. No obstant això, no es dictarà cap resolució sobre les sol·licituds d'ajudes a l'empara d'aquesta fins a l'1 de gener de 1993.  
València, 16 de novembre de 1992.  
El Conseller de Treball i Afers Socials,   
MARTIN SEVILLA JIMENEZ  
ANNEX I  
Serveis socials especialitzats  
Primer  
Els mòduls econòmics que s'han d'aplicar en el procés de formalització de convenis i concessió de subvencions que es refereixen al concepte de manteniment, són els següents:  
 Import plaça ocupada  
Tipus i característiques de la plaça (PTA/dia fins a ?)  
1. Centres ocupacionals minusvàlids (220 dies)  
1.1. C. ocupacionals subjectes a conveni 2.389 PTA/pers./dia  
1.2. C. ocupacionals subvencionats 1.703 PTA/pers./dia  
2. Residències minusvàlids (365 dies)  
2. 1. Minusvàlids psíquics autònoms 2.276 PTA/ pers./dia  
2-.2. Minusvàlids psíquics profunds 4.089 PTA/ pers./dia  
3. Residències Tercera Edat (365 dies)  
3.1. Assistida subjecte a conveni 3.824 PTA/ pers./dia  
3.2. Vàlids subjecte a conveni 1.826 PTA/ pers./dia  
3.3. Assistida subvencionada 2.336 PTA/ pers./dia  
3.4. Vàlids subvencionada 1.653 PTA/ pers./dia  
3.5. Mixta subvencionada 2.093 PTA/ pers./dia  
3.6. Centre de dia subvencionat 475 PTA/ pers./dia  
4. Menor (335 dies)  
4. 1. Centre de dia subjecte a conveni 1.550 PTA/ pers./dia  
4.2. Residència subjecta a conveni 2.880 PTA/ pers./dia  
4.3. Centre de dia subvencionat 475 PTA/ pers./dia  
4.4. Residència subvencionada 1.000 PTA/ pers./dia  
5. Dona (365 dies)  
5.1. Casa d?acolliment i residència materno-infantil 1.510 PTA/pers./dia  
5.2. Casa A i R materno-infantil amb problemàtica especial 2.383 PTA/pers./dia  
5.3. Internament del menor conjuntament amb la mare 1.000 PTA/pers./dia  
6. Campament (15 dies)  
6.1. Per a minusvàlids sever i profunds fins a 50.000 PTA/estada total  
6.2. Per a minusvàlids lleugers fins a 28.000 PTA/estada total  
Segon  
L'aplicació dels mòduls establerts en el punt anterior requereix la consideració dels conceptes següents:  
1. Plus de direcció i triennis. La quantia que correspon al plus de direcció i els possibles triennis del personal del centre, podran incrementar el mòdul fixat d'acord amb les característiques del centre.  
2. Altres partides que es poden subvencionar. Les partides que corresponen a arrendaments, segurs i tributs es sufragaran al 100%, i corresponen a arrendaments, segurs i b s'incrementarà el mòdul estipulat als centres assenyalats en els punts 2.1, 2.2, 3.3, 3.4, 3.5.  
Els centres compresos en els apartats 1.1, 1.2 i 2.1, a més d'aquestes tres conceptes, es sufragaran els contractes de manteniment de les instal·lacions.  
Tercer  
En la determinació de la quantia s'haurà de tenir en compte els criteris següents:  
1. Els centres objecte de conveni o subvenció, hauran d'estar acreditats, d'acord amb el que disposa el Decret 40/1990.  
2. Els mòduls establerts, es consideren màxims, és per això que les quantitats concedides estaran d'acord amb:  
\* Nombre de beneficiaris.  
\* Adequació del centre als criteris establerts en l'Ordre de 9 d'abril de 1990, pel que fa a l'estat de les instal·lacions, infrastructura, personal del qual disposen, prestacions que hi ofereixen...  
\* Ingressos de l'entitat titular del centre.  
\* Ingressos que han aportat els beneficiaris, que estaran subjectes a la normativa del centre.  
3. La quantitat fixa per reserva de plaça als centres residencials, que hagen formalitzat el conveni, serà del 50% del preu plaça estipulat en aquest conveni.  
La reserva de plaça preveu dues situacions:  
a) Places pendents de cobriment.  
b) Places el titular de les quals s'absenta del centre per raons diverses i per un període superior a set dies.  
En els centres residencials subjectes a conveni del menor la quantitat fixa per reserva de plaça serà de 1.620 PTA persona/dia.  
4. Excepcionalment, les comissions de valoració, podran realitzar propostes que excedesquen els mòduls màxims que s'hi han descrit, quan concorren al centre o servei circumstàncies extraordinàries, acreditades com cal a l'expedient i reflectides en l'acta corresponent, sempre que les circumstàncies esmentades tinguen, segons el parer d'aquesta comissió, caràcter transitori.  
ANNEX II  
Prestacions Econòmiques Individualitzades  
Primer  
Els mòduls econòmics pels quals es regeixen aquestes prestacions són els següents:  
1. Prestacions Econòmiques Reglades. Regulades pel Decret 132/1.990 i l?Ordre d?11 de setembre de 1990 i per aquesta ordre amb la qual es regula la convocatòria per a 1993.  
ANNEX II  
Prestacions Econòmiques Individualitzades  
Primer  
Els mòduls econòmics pels quals es regeixen aquestes prestacions són els següents:  
1. Prestacions Econòmiques Reglades. Regulades pel Decret 132/1990 i l'Ordre d'11 de setembre de 1990 i per aquesta ordre amb la qual es regula la convocatòria per a 1993.  
2. Ajudes d?emergència:  
2.1. Us habitatge habitual 10.000 PTA/mes  
2.2. Accions extraordinàries 200.000 PTA/any  
2.3. Necessitats bàsiques 120.000 PTA/any  
3. Desenvolupament personal:  
3. 1. Capacitat de desplaçament  
- Obtenció del permís de conduir 40.000 PTA  
- Adaptació vehicles de motor 117.000 PTA  
3.2. Potenciació relacions amb l'entorn.  
A. Ajudes tècniques  
- Pròtesis-òrtesis, en relació amb l'aparell auditiu 100.000 PTA  
- Adaptació llar i útils 167.000 PTA  
B. Barreres arquitectòniques 450.000 PTA  
3.3. Acolliment familiar: famílies educadores.  
- Família educadora fins a 1.000 PTA xiquet/dia  
- Acolliment judicial i administratiu amb resolució de meritació fins a 800 PTA xiquet/dia  
3.4. Rehabilitació  
A. Tractaments:  
- Estimulació precoç 12. 100 PTA/mes  
- Logopeda 12. 100 PTA/mes  
- Psicoteràpia 16.800 PTA/mes  
B. Transport per a rehabilitació 8.000 PTA/mes  
4. Atenció institucionalitzada  
4. 1. Centres residencials  
- Servei d'internament en centres de minusvàlids, Tercera Edat i dona 1.910 PTA/per dia  
- Servei d?internament en centre del menor 1.000 PTA xiquet/dia  
- Servei d?internament per a dones amb problemàtica especial en tipus  
determinat de centre 2.383 PTA/dona/dies  
- Quan l?ingrés de la dona s'efectue conjuntament amb els seus fills  
s?aplicarà el mòdul de 1.000 PTA xiquet/dia  
Segon  
En el punt 3.3. que es refereix a l'acolliment judicial i administratiu amb resolució de meritació, es determinarà la renda per càpita de la família acollidora.


Còpia Permalink ELI